**Līgo dziesma**

Līgo, māmiņ, līgodama,

Līgo skaisti šovakar,

Neaizmirsti savai meitai

Jāņu dziesmas mācīt ar.

Lai, kad viņai pašai meita,

Kādreiz Jāņos līdzi būs,

Atceroties, vecos vārdus,

Līgo dziesma jauna kļūs...

Līgo, tētiņ, līgodams,

Līgo skaļi šovakar,

Neaizmirsti savam dēlam

Jāņu dziesmas mācīt ar.

Lai, kad viņam pašam dēli,

Kādreiz Jānos līdzi būs,

Atceroties, vecos vārdus,

Līgo dziesma jauna kļūs...

Līgo veci, līgo jauni,

Kamēr Jāņu uguns degs,

Līgosim mēs šo naksniņu,

Kamēr rīta saule leks.

Citu gadu gaidīsim,

Kad Jānītis atkal nāk,

Tā, lai mūsu bērnu bērni,

Vienmēr Līgo dziesmas māk